เริ่มส่งข้อความคุยกับสาว
พยายามเป็นฝ่ายเข้าไปขอเบอร์เองเพราะเธออาจจะรู้สึกแปลกๆ เมื่อได้รับข้อความจากคนที่เธอก็ไม่รู้ว่าไปได้เบอร์ตัวเองมาจากไหน  วิธีง่ายๆ ก็คือการชวนเธอคุยเรื่องวิดีโอหรือรูปภาพตลกๆ และบอกเธอว่า “เดี๋ยวจะส่งลิงค์/รูปไปให้ในข้อความนะ เดี๋ยวสิ ผมยังไม่มีเบอร์คุณเลย! ขอเบอร์หน่อยได้ไหมครับ?” ทำตัวสบายๆ เข้าไว้ อย่าทำให้เป็นเรื่องใหญ่แล้วเธอจะรู้สึกสบายใจที่จะให้เบอร์คุณเอง ถ้าคุณต้องการความช่วยเหลือเพิ่มเติมในการขอเบอร์สาว ลองอ่านบทความ วิธีการขอเบอร์สาว ดูสิ ถ้าเธอไม่อยากให้เบอร์กับคุณ อย่าพยายามไปหาเบอร์จากแหล่งอื่นหรือคนอื่น คุณต้องเคารพพื้นที่ส่วนตัวของเธอ บางทีคุณอาจจะรอต่อไปอีกหน่อยแล้วค่อยขอเบอร์เธอใหม่ตอนรู้จักกันมากขึ้นอีกนิดแล้วก็ได้ การทักไปว่า “สวัสดีครับ” จะทำให้อีกฝ่ายตอบกลับมาลำบาก แถมยังทำให้คุณดูเป็นคนขี้เกียจและน่าเบื่ออีกด้วย คุณน่าจะลองถามไถ่เรื่องเธอหรือถามว่าเธอสบายดีไหมด้วยนะ  การถามคำถามเป็นวิธีที่ดี เพราะคุณจะได้คำตอบกลับมาแน่ๆ ถ้าคุณถามเธอว่าวิชาภาษาอังกฤษมีการบ้านไหม เธอก็จะรู้ทันทีว่าควรตอบคุณว่าอย่างไร และคุณก็สามารถถามคำถามอื่นต่อได้ อีกฝ่ายจะไม่สามารถต่อบทสนทนาได้ ถ้าคุณทักไปแค่ “หวัดดี” และเธอไม่รู้ว่าควรจะตอบกลับว่าอะไร คำถามปลายเปิดมักดีกว่าคำถามปลายปิดที่ตอบได้แค่ “ใช่ หรือ ไม่” เพราะมีตัวเลือกให้ใช้ตอบมากกว่า ตัวอย่างเช่น คำถามว่า “คุณชอบดูหนังตลกไหม?” เธออาจจะตอบกลับมาแค่คำเดียว แต่ถ้าคุณถามว่า “คุณชอบดูหนังประเภทไหน?” คำตอบที่ได้ก็น่าจะยาวและเฉพาะเจาะจงกว่า และทำให้ต่อบทสนทนาได้ง่ายขึ้น หากคุณกำลังพยายามทำลายกำแพงครั้งแรก ก็เป็นเรื่องสำคัญมากที่จะต้องทำให้เธอไม่รู้สึกว่า คุณส่งข้อความมากะทันหันโดยไม่มีเหตุผลหรือแรงจูงใจในการส่ง ให้ชวนเธอคุยเกี่ยวกับสิ่งที่คุณทั้งคู่สนใจร่วมกัน  ตัวอย่างเช่น ถ้าคืนนั้นที่โรงเรียนมีกิจกรรม คุณอาจถามเธอว่า “คุณจะไปดูการแข่งขัน/เล่นเกม/งานเต้นรำคืนนี้ไหม?” คุณอาจจะชวนเธอไปด้วยกันกับคุณก็ได้ (หรือไปกับคุณและกลุ่มเพื่อนของคุณ ถ้าคุณรู้สึกเขินกับเดทแรกที่มาแบบกะทันหัน) คุณอาจจะชวนเธอคุยเกี่ยวกับประสบการณ์ที่มีร่วมกันได้ เช่น "ไม่อยากเชื่อเลยว่าผมจะเจอคุณที่ Starbucks วันนี้!" หรือ "ไม่อยากเชื่อเลยว่าครูจะตะโกนใส่นักเรียนในคาบวิชาภาษาอังกฤษวันนี้" ถ้าคุณรู้ว่าเธอชอบวงดนตรี รายการทีวี หรือหนังเรื่องไหนเป็นพิเศษ ก็ชวนเธอคุยเรื่องนั้นเลยสิ! ถามเธอว่าเธอคิดอย่างไรกับตอนล่าสุดของรายการโปรด หรือมีเพลงอะไรของวงโปรดที่อยากแนะนำบ้าง การทำอย่างนี้จะแสดงให้เธอเห็นว่าคุณสนใจเธอมากพอที่จะรับฟังความเห็นของเธอและจดจำได้ว่าเธอชอบหรือไม่ชอบอะไร  การใช้หัวข้อเหล่านี้พูดคุยเป็นทางเลือกที่ดี เพราะคนเรามักทุ่มเทความสนใจให้กับวงดนตรีหรือรายการโปรดของตัวเอง และชอบพูดคุย ติดตามดู และหาความรู้เพิ่มเติมเกี่ยวกับเรื่องเหล่านี้ การได้พบกับคนที่มีความสนใจตรงกันจึงเป็นเรื่องน่าตื่นเต้น ถ้าคุณเกิดมีความเห็นไม่ตรงกันในบางเรื่อง ก็อย่าเพิ่งตระหนกไป! การถกเถียงกันอย่างสนุกสนานว่า “เพลงไหนของ The Beatles เจ๋งที่สุด” นั้นสามารถทำให้คุณรู้จักกันและกันดีขึ้นได้ แถมยังสร้างความครื้นเครงและสนุกดี แค่อย่าไปดูถูกรสนิยมของเธอหรือพูดจาไม่ดีตอนถกกันก็พอ . การส่งหน้ายิ้มไปทางข้อความนั้นทำให้คุณดูเป็นคนเฮฮาและเป็นการหว่านเสน่ห์ไปในตัว แต่ก็เป็นการแสดงทีท่าที่ดูไร้เดียงสาจนไม่ทำให้เธอรู้สึกว่าคุณจู่โจมหรือรุกคืบเข้าหาเกินไป แค่ส่งหน้ายิ้มไปให้ เธอก็จะเข้าใจเจตนาคุณแล้วล่ะ ;)   ถ้าคุณไม่แน่ใจว่าจะใช้หน้ายิ้มยังไง ก็เริ่มด้วยการใส่หน้ายิ้มซักอันตรงข้างหลังข้อความ เช่น “คุณได้ดูตอนล่าสุดของซีรีย์ ‘New Girl’ หรือยัง? สนุกดีนะครับ :)” โดยทั่วไปแล้ว การส่งหน้าขยิบตาไปให้สาวนั้นจะส่อเจตนามากกว่า และมักใช้กับข้อความที่หว่านเสน่ห์หรือตีความได้หลายแบบ อย่าพิมพ์หน้าขยิบตาท้ายข้อความที่ปกติคุณใช้หน้ายิ้ม เพราะจะดูผิดที่ผิดทางหรือก่อความสับสนได้ พยายามอย่าส่งอีโมติคอนมากเกินไป เพราะอาจจะทำให้อีกฝ่ายสับสนและรู้สึกรำคาญได้ . เมื่อบทสนทนาเริ่มไปได้สวย ก็ให้พยายามเดินหน้าต่อไป!  เมื่อคุณพร้อมแล้ว คุณก็สามารถพัฒนาความสัมพันธ์ไปอีกขั้นได้ ด้วยการส่งข้อความขอนัดเจอกัน ไม่ว่าจะเป็นการนัดเดท การพบปะพูดคุย หรือการนัดเจอกันเป็นกลุ่ม การส่งข้อความหากันเป็นเรื่องที่ดี แต่การได้พูดคุยกันตัวเป็นๆ ก็เป็นสิ่งที่จำเป็นสำหรับการพัฒนาความสัมพันธ์
ขอเบอร์สาว. ทักทาย แต่อย่าทำ แค่ ทักทาย. พูดสิ่งที่ถูกกาลเทศะและตรงประเด็น. พูดคุยเรื่องความสนใจของเธอ. ส่งหน้ายิ้มไปให้เธอสิ! สู้ต่อไป!
https://www.wikihow.com/Start-a-Text-Conversation-with-a-Girl
Starting a Text Conversation with a Girl